पाठ 11
येशूचा जन्म
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	12, 13

	उद्देश
	देवाने वचन दिल्याप्रमाणे त्याचा पुत्र येशू मरियेच्या पोटी जन्मला हे शिकवणे.

	शिक्षकाची तयारी
	हा पाठ तयार करताना येशूच्या, जिवंत वचन आणि तारणाऱ्याच्या, जन्माविषयी सांगणाऱ्या त्याच्या लिखित वचनाबद्दल देवाचे आभार माना. मग लूक 2:1-20 आणि पाठ योजना वाचा व अभ्यासा.

	पाठांतर वचन
	मागच्या आठवड्याचे वचन पूर्ण करा, मत्तय 1:21.
मरिया पुत्राला जन्म देईल, आणि तू त्याचे नाव येशू ठेव कारण तो आपल्या लोकांना त्यांच्या पापांपासून तारील.



पाठ योजना
प्रस्तावना
ज्यांच्या घरी नवे बाळ आले आहे त्यांना हात वर करायला सांगा.
सर्व जण आनंदी असतात आणि बाळाला पाहायला पाहुणे येतात.
प्रश्न: आपल्याला बाळ होणार आहे असे कोणाला सांगण्यात आले होते?
उत्तर: मरियेला.
प्रश्न: ते बाळ कोण होते?
उत्तर: येशू, देवाचा पुत्र.
पाठांतर वचनाची उजळणी करा: चित्र 12 दाखवा.
गोष्टीचे मुख्य मुद्दे
लूक 2:1-20 ची गोष्ट आपल्या शब्दांत सांगा. (लूकमधील गोष्ट अनेक वेळा वाचा म्हणजे ती तुम्हांला नीट माहीत होईल. मग बायबलकडे न पाहता ती स्वतःला सांगा.)
	1.मरियेला बाळ होण्याची वेळ अगदी जवळ आली. त्यापूर्वी मरिया आणि योसेफ यांना नासरेथमधील आपले घर सोडून आपले कुटुंब जिथले होते त्या बेथलेहेमला परत जावे लागले. हे सुमारे 120 किमी होते. सर्व लोकांची मोजदाद करता यावी म्हणून त्यांच्या देशाच्या राज्यकर्त्यांनी प्रत्येकाला हे करायला सांगितले होते.
	2.मरिया आणि योसेफ यांना प्राण्यांच्या निवाऱ्यात (गोठ्यात) राहावे लागते कारण इतर सर्व ठिकाणी जागा भरली होती.
	3.येशूचा जन्म होतो आणि त्याला गव्हाणीत ठेवले जाते. (गव्हाण म्हणजे प्राण्यांचा चारा ठेवण्याची पेटी.) चित्र 13 दाखवा आणि मेंढपाळांच्या भेटीची गोष्ट सांगताना ते बाहेर ठेवा.
	4.देवदूत मेंढपाळांना संदेश देतो.
	5.देवदूतांचा समूह देवाची स्तुती करतो.
	6.मेंढपाळ बेथलेहेमला जातात.
	7.मेंढपाळ काय म्हणाले आणि हे बाळ कोण आहे याचा मरियेने विचार केला.
	8.देवाने काय केले ते पाहून अतिशय आनंदित होऊन मेंढपाळ घरी परततात.
पाठांतर वचन शिकवा
उजळणी
पाठ थोडक्यात पुन्हा सांगा आणि यावर भर द्या की देव नेहमी आपली वचने पाळतो (अब्राहामाला दिलेले त्याचे वचन आठवा) आणि येशूचा जन्म अतिशय नम्र परिस्थितीत झाला असला तरी तो खरोखर देवाचा पुत्र आणि आपला तारणारा होता.
आपला प्रतिसाद
घरात नवे बाळ येते तेव्हा कुटुंबात होणाऱ्या आनंदाचा विचार करायला आणि त्याविषयी सांगायला मुलांना सांगा.
आपणही आनंदी आहोत कारण देवाने येशूला पाठवले आहे. तो जगाचा तारणारा, राजांचा राजा, देवाचा पुत्र आहे.
नाताळाचे एक गाणे गा.

